कनिका बिजनेस ट्रिप से लेकर बर्थडे पार्टी के लिए जेट या हेलिकॉप्टर अवेलेबल कराती हैं। उनका मानना है कि भारत में अभी भी एविएशन के क्षेत्र में लोगों की जानकारी कम है। इसी कारण कस्टमरों को मजबूरी में ऐसे चार्टड प्लेन लेने पड़ते हैं, जिसमें ब्रोकर्स की मनमानी चलती है। इसे जेटसेटगो ने पूरी तरह से खत्म कर दिया है। जेटसेटगो पर भारतीय चार्टर ग्राहक अपनी पसंद व आराम के अनुसार वेब और मोबाइल दोनों प्लेटफार्मों पर एक निजी जेट को ऑनलाइन बुक कर सकते हैं। कनिका का जन्म भोपाल में हुआ था। कनिका मैराथन रनर और पेंटर भी है। कनिका ने भोपाल के जवाहर लाल नेहरु स्कूल से 12वीं कक्षा पास की। इस के बाद ग्रेजुएशन करने के बाद इंग्लैड से एमबीए की डिग्री ली। एमबीए करने के बाद कनिका को जेटसेटगो का आइडिया आया और उन्होंने इसे आगे बढ़ाने का फैसला किया। हालांकि अभी उनके रास्ते में इंडस्ट्री की अड़चनों के साथ ही जीवन की सबसे बड़ी चुनौती आना बाकी थी।